sasicodes/solvari-1 huggingface dataset:
அமெரிக்க ஆஸ்கார் கனவுகளும் பிரெஞ்சு கேனஸ் கனவுகளும் கோடம்பாக்கத்தின் தெருக்களில் நிரம்பிவழிந்து கொண்டிருக்கிறது.
கமல்ஹாஸனும் மணிரத்தினமும் லாஸ் ஏஞ்ஜல்ஸ் மலைகளின் மயக்கம் தெளிந்து நிர்நதரமாகக் கீழே இறங்கிவிட்டார்கள் எனத் தெரிகிறது.
அமெரிக்க மாதிரிகளை கோடம்பாக்கத்திலேயே தமிழ்ச்சாயலுடன் தம்மால் உருவாக்கிவிட முடியும் என்பதை அவர்கள் அறிந்திருக்கிறார்கள்.
மணிரத்தினத்தின் ஆயுத பூஜைக்குப் பின்னாடி அமரோஸ் பெரோசும் வேட்டையாடு விளையாடுவுக்குப் பின்னாடி டீரெயில்டும் சங்கரின் வெயிலுக்குப் பின்னாடி சினிமா பாரடைஸேவும் இருக்கிறது என்கிற நிஜத்தைக் கூட நாணயமாகச் சொல்லாதவர்கள்தான் தமிழ் சூழலில் புதிய சினிமாவைப் படைப்பவர்கள் என அறியப்பட்டிருக்கிறார்கள் என்பது இன்னொரு மகத்தான சோகம்.
சினிமாப் படைப்பாளிகள் தான் இப்படி என்றால் உலக சினிமா அல்லது அயல் சினிமா அல்லது இலத்தீனமெரிக்க சினிமா என எழுதும் பெத்தாம் பெரிய விமர்சகர்கள் அல்லது சினிமா வரலாற்றாசிரியர்கள் அல்லது வசனகர்த்தாக்கள் என அறியப்பட்ட எஸ்.ராமகிருஷ்ணன் மற்றும் சாருநிவேதிதா போன்றவர்களின் போக்கு இதனை விடவும் கேவலமானதாகவும் போலித்தனம் மிகுந்ததாகவும் சினிமாச் சான்சுக்கு அலைகிற கூலிச்சிந்தனாவாதிகளின் நிலைமையிலும் இருக்கிறது.
வசந்தபாலனின் வெயில் எனும் திரைப்படம் கேனஸ் திரைப்பட விழாவுக்குச் சென்றது குறித்த ஆரவாரங்களிருந்தும் தங்கர்பச்சானின் பள்ளிக்கூடம் திரைப்படம் திரைப்படவிழாவுக்குத் தேர்ந்தெடுக்கப்படாமல் போன துயரத்திலிருந்தும் பிரச்சினையைப் பேசத்துவங்கலாம்.
முன்பாக வெயில் திரையிடப்பட்ட அதே கேனஸ் திரைப்படவிழாவுக்கு மணிரத்தினத்தின் குரு சஞ்சய்தத்தின் ராகே முன்னா பாய் என இரண்டு வணிகத்தனமான இந்தியத் திரைப்படங்களும் தேர்ந்தெடுக்கப்பட்டு இந்தியா சார்பாக அங்கு திரையிடப்பட்டது என்பதனையும் சேர்த்து நாம் தெரிந்துகொள்வோம்.
மேலாக வெயிலும் குருவும் ராகே முன்னாபாயும் கேனஸ் திரைப்படவிழா போட்டிப்பிரிவில் தேர்ந்தெடுக்கப்பட்டுத் திரையிடப்பட்ட திரைப்படங்கள் அல்ல என்பதனையும் தெரிந்துகொள்வோம்.
போட்டிப்பிரிவு அல்லாத போட்டிக்கு வெளியிலான அந்தந்த தேசிய அரசுகளின் அதிகாரபூர்வத் திரைப்பட அமைப்புகள் தேர்ந்தெடுத்துத் தரும் திரைப்படங்களிலிருந்து கேனஸ் திரைப்படவிழாக் குழுவினால் வடிகட்டப்பட்ட படங்கள்தான் அங்கு திரையிடப்பட்டன.
இங்கு தேசியத் தேர்வுக் கமிட்டியின் ரசனை தேர்வுக் குழுவினரிடம் அதிகாரம் செலுத்தக் கூடிய நபர்களின் தகைமை போன்றனவும் படத்தேர்வு தொடர்பான விவாதங்களில் கணக்கிலெடுத்துக் கொள்ளப்பட வேண்டும்.
இவ்வகையில் உன்னதமான இத்தாலியப் படமான சினிமா பாரடைஸோவின் பாதிப்பில் உருவான வெயில் படம் தொடர்பான ஆரவாரங்கள் மிகைப்படுத்தப்பட்டவை என்பது சொல்லாமலேயே விளங்கக் கூடியதாகும்.
முக்கியமாக கலக அரசியல் அலையடித்த அறுபதுகளின் உலகத் திரைப்பட விழாக் கலாச்சாரத்தின் பின்னிருந்த கலை மதிப்பீடுகளும் உலகமயமாதலின் சந்தையென விரிந்திருக்கும் இன்றைய திரைப்பட விழாக் கலாச்சாரத்தின் பின்னிருக்கும் கலை மதிப்பீடுகளையும் ஒருவர் கறாராக வித்தியாசப்படுத்திப் பார்க்க வேண்டும்.
கேன் ரோட்டர்டாம் வெனிஸ் போன்ற அன்றைய மேற்கத்தியத் திரைப்பட விழாக்களில் கலக அரசியலை முன்னிறுத்திய கோஸ்டா காவ்ராஸ் ஜில்லோ பொன்டகார்வோ ழான் ழுக் கோதார்த் பெலின்னி ரெனுவார் கிளாபர் ரோச்சா அகிரா குரஸோவா செம்பேன் ஒஸ்மான் தோமஸ் கிதராஸ் அலியா ஸத்யஜித்ரே மிருணாள் சென் பெர்ட்டுலூஸி அந்தோனியோனி டிஸீகா ஆந்த்ரே வாட்ஜா தியோ ஆஞ்ஜல பெலோஸ் ரித்விக் கடக் கென் லோச் போன்றவர்கள் பிரதிநிதித்துவப்படுத்தினார்கள்.
சோசலிசத்தின் நெருக்கடி மூன்றாமுலக சமூகங்களின் மனிதம் போன்றவற்றை எழுபதுகளிலும் எண்பதுகளிலும் வந்த படைப்பாளிகளான ஸாங் இமு கியரோஸ்தாமி கீஸ்லாவஸ்க்கி நிஹ்லானி ஸியாம்பெனிகல் கொப்பாலோ போன்றவர்கள் பேசினார்கள்.
திரைப்படத்தைக் கலையாகவும் சமூகமாற்ற நடவடிக்கையின் கடப்பாடு கொண்ட தொழில்நுட்ப வடிவமாகவும் புரிந்துகொண்ட மகத்தான கலை ஆளுமைகள் இவர்கள்.
இவர்களின்றி தொண்ணூறுகளில் சிக்கலாகி வரும் மனித உறவுகள் குறித்தும் விளிம்பு நிலை மாந்தர்கள் குறித்தும் பேசிய சீரிய திரைப்பட இயக்குனர்களும் தோன்றினார்கள்.
நன்னி மொராட்டி ஆட்டம் இகோயன் ஆலிவர் ஸ்டோன் வாங் கார் வாய் அல்மதோவர் ஜோன் காம்பியான் ஸ்கோர்ஸிஸே வான் ட்ரையர் போன்ற படைப்பாளிகளும் தோன்றினார்கள்.
இவ்வாறு திரைப்படைத்தைத் தீவிரமான கலையாகக் கொண்டாடியவர்கள் பெரும்பாலும் மேற்கத்தியக் கலைஞர்களாகவும் மூன்றாம் உலகின் கலைஞர்களாகவுமே இருந்தார்கள்.
இத்தகையை கலைஞர்களில் அமெரிக்க சினிமாவைச் சேர்ந்தவர்கள் விரல்விட்டு எண்ணத்தக்கவர்களே என்பது பதியப்பட வேண்டிய மிகமுக்கியமான தரவாகும்.
மேற்கத்திய சினிமாக் கலை ஆளுமைகளினதும் மூன்றாமுலகின் கலை ஆளுமைகளினதும் பாதிப்பு அமெரிக்காவின் விரல்விட்டு எண்ணத்தக்க திரைப்பட இயக்குனர்களிடம் குறிப்பாக ஸ்பீல்பர்க் மற்றும் லுகாக்ஸின் மீது அகிரா குரஸோவா ஸ்கோர்ஸிஸேயின் மீது தியோ ஆஞ்ஜலபெலோஸ் மற்றும் ரே குவன்டின் டரோன்டினோவின் மீது கோதார்த் மற்றும் குரஸோவா போன்றவர்களின் பாதிப்பு இருக்கிறதேயல்லாது அமெரிக்க சினிமாவின் பாதிப்பு என்பது அறுபதுகள் முதல் தொண்ணூறுகள் வரையிலான காலகட்டத்தில் மேற்கத்திய மற்றும் மூன்றாமுலகின் கலை ஆளுமைகள் மீது இருக்கவில்லை என்பது ஒரு வரலாற்று உண்மையாகும்.
தொண்ணூறுகளிலும் இருபத்தியோராம் ஆண்டின் ஆரம்பத்திலும் அமெரிக்க சினிமாவிலும் உலக சினிமாவிலும் வியாபாரமயமான இசை ஆல்பங்களிலும் ஒரு புதுவிதமான போக்கு தோன்றியது.
அறுபதுகள் வரை தொண்ணூறுகள் வரையிலுமான கலக சினிமாவின் அரசியலோடும் படைப்பாளிகளின் வாழ்க்கைப் பார்வையோடும் இரண்டறக் கலந்த கதை சொல்லல் முறைகளை வெறுமனே கதை சொல்லும் உத்தியாக அல்லது தொழில்நுட்பத் தரவாக மட்டுமே புரிந்துகொண்ட தொழில்நுட்பத் தேர்ச்சி கொண்ட சினிமாக்காரர்கள் உருவானார்கள்.
குரஸோவாவின் வாள் வீச்சின் லாவகத்தையும் வேகத்தையம் கோதார்த்தின் நேர்க்கோட்டுக் கதைசொல்லல் அல்லாத நான் லீனியர் பாணியையும் தனது திரைக்கதை சொல்லலில் கச்சிதமாகப் பாவித்தவர் டிரான்டினோ.
இதைப் போலவே லார்ஸ் வான்டரையரின் ஹாலிவுட்டுக்கு எதிரான டாக்மா திரைப்படக் கோட்பாடு செயற்கையான செட்டுகள் தவிர்த்து கையில் அலைவுரும் கமெராவுடன் ஒப்பனைகள் தவிர்த்த பாத்திரங்களைத் தொடரும் முறை அமெரிக்கரான சோடர் பர்க்கிடம் அவரது டிராபிக் படத்திலும் அமெரிக்க குற்றத் தொலைக் காட்சித் தொடரான என்.வொய்.பி.டி.யிலும் பாவனையாகிறது.
புனைவுகளுக்கு அப்பால் நிஜங்களைத் தேடுவதற்காக ட்ரையர் தேரந்தெடுத்த கலகவடிவம் இப்போது புனைவுகளை நிஜம் போல முன்வைக்கும் வெற்றுத் தொழில்நுட்பமாக ஆகிறது.
நிஜமும் தனது அரசியல் கனவும் முயங்கப் பெற்ற மூன்றாவது யதார்த்தமாக கலை யதார்த்தமாக கலையின் இயங்கியல் பண்பாக செர்ஜி ஐஸன்ஸ்டைன் முன்வைத்த மோன்டேஜ் இன்று பரபரப்பையும் அலையும் பிம்பங்களை நுற்றுக்கணக்கில் அடுக்கி நமக்கு வேடிக்கை காட்டும் தொழில்நுட்பமாகவே எஞ்சி நிற்கிறது.
ஹாலிவுட்டின் ஸ்பீடு படத்திலிருந்து இங்கிலாந்தின் ஸ்பைஸ் கேர்ள்சின் இசை ஆல்பங்கள் ஈராக கில்லி படம் வரையிலுமான படத்தொகுப்புகள் இப்படித்தான் நமக்கு கிச்சுக்கிச்சு மூட்டிக் கொண்டிருக்கிறது.
ஒரு நாட்டின் சார்பாகப் பிறிதொரு நாட்டில் அதிகாரபூர்வமாக நடத்தப் பெறும் இத்தகைய திரைப்படவிழாக்களில் விமர்சனபூர்வமான கலைஞர்களின் திரைப்படங்கள் திரையிடப்படுவதில்லை.
உதாரணமாகச் சென்னயில் நடைபெற்ற இலங்கைத் திரைப்பட விழாவில் அந்த நாட்டின் அற்புதமான திரைப்பட இயக்குனர்களான பிரசன்ன விதாநகே மற்றும் ஹந்தஹம போன்றவர்களின் திரைப்படங்கள் திரையிடப்படவில்லை என்பதனை நாம் கவனம் கொள்ள வேண்டும்.
மத்தியக்கிழக்கு நாடுகளிலும் மேற்கத்திய நகரங்களிலும் அமெரிக்க நகரங்களிலும் நடைபெற்று வரும் அமிதாப்பச்சன் மற்றும் அட்லாப் முன்னின்று நடத்தும் இந்தியத் திரைப்படவிழாக்கள் முற்றிலும் வியாபாரத்திற்கானதேயொழிய இதில் தரம் என்பதோ கலை என்பதோ சுத்தமாக இல்லை.
இதே விதமாகத்தான் கேனஸ் திரைப்பட விழாவும் சமீப ஆண்டுகளில் அதிகமான அளவில் அமெரிக்கமயமாகி வருவது போலவே ஓரு திறந்த சந்தைக்கான களமாகியும் வருகிறது.
அறுபதுகளில் நடைபெற்ற திரைப்பட விழாக்களுக்கும் இன்றைய திரைப்பட விழாக்களுக்கும் இருக்கும் மிக முக்கியமான வித்தியாசம் ஒன்றுண்டு.
அறுபதுகளில் திரைப்படத்தினை ஒரு கலையாகப் புரிந்து கொண்ட கடப்பாடு கொண்ட ஆளுமைகளின் கூடுமிடமாக திரைப்பட விழாக்கள் இருந்தன.
இன்றைய திரைப்படவிழாக்கள் சமகாலத்தில் வெறும் சந்தையை நோக்கமாகக் கொண்டவர்களும் திரைப்படத்தினை வெறும் தொழில்நுட்பக் கொண்டாட்டமாகக் கொண்டவர்கள் கூடுமிடமாகவும் திரைப்படத்தினைக் கலையாகவும் கடப்பாடு கொண்ட சமூகமாற்ற வடிவமாகவும் கொண்டவர்கள் கூடுமிடமாகவும் இருக்கிறது.
இதே காரணம் கருதித்தான் கிளாபர் ரோச்சாவின் புரட்சிகரப்படம் திரையிடப்படும் அதே கேரளத் திரைப்பட விழாவில் கேளிக்கை நடிகர் விஜய்யின் போக்கிரி படமும் திரையிடப்படுகிறது.
திரைப்படவிழாக்கள் உலகத் திரைப்படங்கள் குறித்த வித்தியாசப்படுத்தல்கள் இல்லாமல் இன்று ஒருவர் உலக சினிமா அயல் சினிமா திரைப்பட விழாக்கள் போன்றவற்றை ஒரு திரைப்படம் இவற்றோடு சம்பந்தப்பட்டிருப்பதே ஒரு தகுதி எனும் அளவில் பேசிக் கொண்டிருப்பது முற்றிலும் அபத்தமாகும்.
இது ஒரு வகையான வர்க்கநீக்க சாதிய நீக்க கருத்தியல் நீக்க நடுநிலையெனும் போர்வையில் வரும் ஆதிக்க சினிமாக் கருத்தியல் என்பதனை நாம் தெளிவாக விளங்கிக்கொள்ள வேண்டும்.
தமிழ் சினிமா வரலாறு மற்றும் தமிழ் சினிமா விமர்சனம் பொதுவாகச் சினிமா அழகியல் குறித்தச் செயல்பாடுகளை இடதுசாரிகள் எந்த அளவில் மேற்கொண்டு வந்தார்கள் என்று பதிவதும் இன்றைய தேவையாக இருக்கிறது.
எந்தவிதமான முறையான கல்லூரிப் படிப்பும் வாழ்க்கை வசதிகளும் அரசுசார் பதவிகளும் அதிகாரமும் இல்லாத தோழர் அறந்தை நாராயணன்தான் தமிழ் சினிமாவின் கதையை எழுதிய முன்னோடி மனிதர்.
ஆயினும் ஒரு நடவடிக்கையாளராக அவரிடம் தமிழ் சினிமாவை அணுகுவதற்கான வரலாற்று அணுகுமுறையும் மார்க்சியக் கருத்தியல் சார்பும் அவருக்கு இருந்தது.
ஏவி.எம்.நிறுவனமும் இராம.நாரயாணனும இணைந்து சிவப்புமல்லி படத்தினை வெளியிட்டபோது அந்தப்படம் வியாபார நோக்கம் கொண்ட மசாலா சாகசப் படம் எனக் கடுமையாக விமர்சித்தவர் அவர்.
ஒரு விமர்சகராகவும் ஒரு சினிமாச் செயல்பாட்டாளராகவும் கல்பனா எனும் சினிமா பத்திரிக்கையையும் மிகுந்த பொருட்சிரமத்திற்கு இடையில் அவர் நடத்தினார்.
சினிமா குறித்த புனைவு இலக்கியம் என்றால் நமது இலக்கிய மேதைகள் உதிர்க்கிற இரண்டு நாவல்களில் ஒன்று சுஜாதா எழுதிய கனவுத் தொழிற்சாலை பிறிதொன்று அசோகமித்திரனின் விழா எனும் குறுநாவல்.
அறந்தை நாரயாணன் சினிமா உலகின் விளிம்பு நிலையாளர்களான துணைநடிகையர் பற்றியும் நடிகையரின் குறுகிய கால நட்சத்திர வாழ்வு பற்றியதாகவும் இரண்டு நாவல்கள் எழுதியிருக்கிறார்.
சேறும் சகதியும் கவிச்சையும் சாராய நாற்றமும் போராடும் உணர்வும் கொண்ட சினிமாவின் விளிம்பு நிலை மனிதர்கள் பற்றிய அந்த நாவல்கள் வாரந்தோறும் வயசாகிறது மற்றும் ஜக்கா என்பனவாகும்.
வெறுமனே வரலாறு எழுதியவனோ அல்லது விமர்சனம் எழுதித் திரிந்தவனோ அல்லது அவர்களது வாழ்வை வைத்து புனைந்து கொண்டு திரிந்தவனோ அல்ல அறந்தை நாரயணனன் துணைநடிகர் நடிகையரின் மற்றும் சினிமாவில் பல்வேறு துறை சார் தொழில்களில் ஈடுபட்டவர்களின் பாதுகாப்பான வாழ்க்கைக்கான உரிமை கேட்கும் அமைப்புகளையும் கட்டியவர் அறந்தை நாராயணன்.
உலக சினிமா குறித்தும் சினிமா அழகியல் குறித்தும் முன்னோடியாகத் தமிழில் கணிசமான சினிமாப் புத்தகங்களைப் பதிப்பித்தவர்கள் சென்னை புக்ஸ் நிறுவனத்தினர் மற்றும் சென்னை பிலிம் கிளப் அமைப்பினர்.
ருத்ரய்யாவின் அவள் அப்படித்தான் யூகி சேதுவின் கவிதைபாட நேரமில்லை ஹரிஹரனின் ஏழாவது மனிதன் போன்ற திரைப்படங்கள் வெளியான காலமும் இதுதான்.
மக்களுக்கான சினிமா அரசியல் சினிமா ஆப்ரிக்க சினிமா புகலிடத் தமிழ் சினிமா ஈரானிய சினிமா தமிழ் சினிமாவின் பரிமாணங்கள் ஆவணப்பட குறும்பட வரலாறு ஜான் ஆப்ரஹாம் பற்றிய கலகக்காரனின் கதை போதம்கின் திரைக்கதை என அதியுன்னதமான சினிமா நூல்களை ப.திருநாவுக்கரசு கொணர்ந்தார்.
இந்த இடதுசாரி மரபில் இன்னுமொரு பரிமாணம் முற்போக்கு எழுத்தாளர் சங்கமும் கலை இலக்கியப் பெருமன்றமும் நிழல் அமைப்பும் இணைந்து குறும்பட விவரணப்படப் பட்டறையை தமிழகமெங்கும் நடத்தி வருவதாகும்.
இதனோடு ஒரு தனிநபராக இந்திய உலக சினிமாக்கள் குறித்து சினிமா விமர்சனங்கள் மேற்கொள்வதோடு சினிமாப் பட்டறைகளை நடத்தி வருவதோடு தனது கனவு இதழ் மூலம் கணிசமான தமிழ் சினிமா விமர்சனக் கட்டுரைகளை வெளியிட்டவர் சுப்ரபாரதிமணியன்.
கோவையிலிருந்து நண்பர் விசுவநாதன் தனது பதிவுகள் பதிப்பகத்தின் மூலம் என்னுடைய தமிழில் மாற்றுச் சினிமா என இரு தொகுதி நூல்களைக் கொண்டு வந்திருக்கிறார்.
இவ்வாறு உலக சினிமா குறித்தும் தமிழ் சினிமா குறித்தும் தமிழ் மொழியிலேயே இடதுசாரிகள் கணிசமான நூல்களைக் கொணடுவந்திருக்கிறார்கள்.
ஆக கல்வித்துறை சார் அதிகாரமும் வசதிகளும் கொண்ட எம்.எஸ்.எஸ்.பாண்டியன் ராஜன் குறை வெங்கடேஷ் சக்கரவரத்தி தியாடோர் பாஸ்கரன் போன்றவர்கள் ஆங்கிலத்தில் எழுதுவதற்கு முன்பாகவே உலக சினிமா குறித்தும் தமிழ் சினிமா குறித்தும் பிறர் தமிழ் மொழியில் நிறைய எழுதியிருக்கிறார்கள்.
கருத்தியல் அடிப்படையில் பிராமணியத்தையும் இடதுசாரி வெறுப்புணர்வையும் கொண்ட அழகியல் விற்பன்னர்கள் நடந்து வந்திருக்கும் இடதுசாரி விமர்சனச் செயல்பாட்டை மறுப்பதற்காக இவர்களையே பிரதான சினிமா விமர்சகர்களாகத் தொடர்ந்து கொண்டாடுகிறார்கள்.
இடதுசாரிகள் மீதான வெறுப்பையும் தலித் பிராமணிய கூட்டமைப்பையும் வலியுறுத்தும் காலச்சுவடு பத்திரிக்கையின் ஆஸ்தான சினிமா விமர்சன ஆளுமைகள் இவர்கள்தான்.
மூன்றாவதாகப் பொது நீரோட்ட வியாபார சினிமாவுக்கு வசனமெழுதப் போக வேண்டும் எனும் தமது சொந்த ஆசைகளின் பொருட்டு சினிமாவைப் பற்றிய அபத்தமான கருத்துக்களைத் தொடர்ந்து பேசிவரும் எழுத்தாளர்கள்.
இவர்கள் அல்லாமல் அழகியல் நோக்கில் தொடர்ந்து விமர்சனங்கள் அல்லது தகவல்கள் அல்லது மனத் தோய்வுகள் என எழுதிக் கொண்டிருப்பவர்கள் அம்ஷன்குமார் விட்டல்ராவ் சுப்ரபாரதி மணியன் போன்றவர்கள்.
இதுவன்றி கடந்த காலத்தில் சினிமாவைத் தீவிரமாக அணுகிய விமர்சகர்கள் என அறந்தை நாராயணன் பசுமைக்குமார் ரவீந்திரதாஸ் போன்றவர்களை என்னால் குறிப்பிட முடியும்.
எம்.எஸ் எஸ் பாண்டியனின் எம்.ஜி.ராமச்சந்திரன் குறித்த நூல் வரலாறும் தனிமனித ஆளுமையும் முயங்கும் இடத்தில் சினிமா நட்சத்திரம் எனும் ஆளுமைகள் தோன்றுகிறார்கள் எனும் இயங்கியல் அடிப்படையைத் தவறவிட்ட எம்.ஜி.ராமச்சந்திரன் மீது வெறுப்புக் கொண்ட திராவிட முன்னேற்றக் கழகத்தின் பார்வையாகத்தான் எஞ்சி நிற்கிறது.
மணிரத்தினத்தின் திரைப்படங்களில் யதார்த்தம் குறித்துக் கேள்வியெழுப்பும் வெங்கடேஷ் சக்கரவரத்தி கலைஞர் மு.கருணாநிதி உள்பட திராவிட இயக்கத்தினர் உருவாக்கிய திரைப்படங்களில் யதார்த்தம் பற்றிக் கேள்வியெழுப்பியது இல்லை.
அதைப் போலவே பெண்வெறுப்பும் பெண்ணைப் பாலியல் பண்டமாகவும் ஆக்கிய திராவிட முன்னேற்றக் கழகப் படங்கள் பற்றியும் இவர்கள் கேள்வி எழுப்பியது இல்லை.
ஈரானிய சினிமா தொடர்பான கட்டுரையில் யதார்த்தவாதத்தின் நெருக்கடி குறித்துத் தீவிரமாகப் பேசிய சக்கரவரத்தி திராவிட இயக்கப் படங்களில் புனைவும் யதார்த்தமும் மனோரதியமும் பற்றிப் பேசியதில்லை.
ஆனால் பிரதி குறித்த அதிபிரக்ஞையும் திரைச் சட்டகம் குறித்த குறியியல் வாசிப்பும் வந்த பிறகு அரசியல் பிரக்ஞை கொண்ட ஒரு விமர்சகன் திரைப்பிரதி சொல்லாத பிறிதொரு கதையைத் தான் திரும்பவுமான கதை சொல்லில் சொல்ல வருகிறான் என்கிற தேடல்களுக்கு எல்லாம் அவர் போவதில்லை.
சம்பந்தா சம்பந்தமில்லாமல் பெரியாரிய எதிர்ப்பை பாலாஜி சக்திவேலின் காதல் திரைப்பிரதியில் காண்கிற அவர் அதே அணுகுமுறையை சுராவின் பிள்ளை கெடுத்தாள் விளையிலும் ஜெயமோகனின் கொற்றவையிலும் காண்பதில்லை.
பிரதி ஆய்வு எனும் பட்சத்தில் அதற்கேயான சிறப்பான வித்தியாசங்களுடன் ஒரே அடிப்படையில் திரைப்பிரதி இலக்கியப்பிரதி இரண்டினையும் பார்க்கவியலும்.
நீக்குப் போக்கான சொற்களில் விமர்சனங்களை மேற்கொள்கிற அ.ராமசாமியின் அணுகுமுறைக்கான மிகச்சரியான உதாரணம் மணிரத்தினத்தின் குரு படம் குறித்தான அவரது எழுத்துக்கள்.
சமகாலத்தில் தமிழ் சினிமா குறித்து எழுதுகிறவர்களிலேயே மிக மிக ஆபத்தானவர்கள் என நான் கருதுவது எஸ்.ராமகிருஷ்ணனையும் சாரு நிவேதிதாவையும்தான்.
ஒரே சமயத்தில் இலத்தீனமெரிக்க இலக்கியம் போர்ஹே மார்க்யூஸ் மிசல்பூக்கோ ஒரான் பாமுக் என்று பேசிக் கொண்டிருக்கிற இவர்கள்தான் அதே நாவுடன் ரஜினியின் பாபா பற்றியும் மணிரத்தினத்தின் குரு பற்றியும் கௌதம் மேனனின் வேட்டையாடு விளையாடு பற்றியும் ரஜினிகாந்த் பற்றியும் லிங்குசாமி பற்றியும் அதே பாராட்டுணர்வுடன் எழுதுகிறார்கள்.
பின்வரும் சினிமா விசிறி ஒருவர் ஸத்யஜித் ரேயும் பெலின்னியும் பாபா மாதிரியும் சண்டக் கோழி மாதிரியும்தான் படமெடுத்தார்கள் என நினைத்துவிடுகிற ஆபத்து இதில் உண்டு.
வசனமெழுதிய பாபா படத்தில் இருக்கிற வியாபார சமாச்சாரங்களை நீக்கிவிட்டால் பாபா படம் இன்னொரு உபபாண்டவம் ஆகிவிடும் என எழுதியிருக்கிறார்.
வெகுஜனக் கலாச்சாரத்திற்கும் உயர் கலாச்சாரத்திற்கும் இடையிலான இடைவெளி தகர்ந்து வருகிறது என அவதானிப்பது ஒரு பின்நவீனத்துவ நிலைபாடு.
வெகுமக்கள் ஈடுபாடு காட்டுகிற வெகுஜனக் கலைகளின் பால் மரியாதையோடான அணுகுமுறை மேற்கொள்வதன் மூலம் வெகுமக்களோடு உரையாடுவதன் வழி அவர்களை அதி உயர்ந்த பிரக்ஞை நோக்கியும் செயல்பாடு நோக்கியும் உந்தமுடியும் என்கிற நம்பிக்கைதான் வெகுஜனக் கலைகளின் பாலான விமர்சகனது அக்கறைக்குக் காரணமாகிறது.
கிராம்ஸி இதனை மேலான்மைக்கு எதிரான பார்வை எனும் அரத்தத்தில் அனைத்து வெளிப்பாட்டு வடிவங்களின் மீதும் அந்தந்த நிலைமையிலேயே வைத்து அவதானித்து விடுதலை நோக்கிய எதிர்நிலைபாட்டைத் தொடரவேண்டும் என்கிறார்.
பாபா பற்றிய அல்லது சண்டக்கோழி பற்றிய எஸ்ராவின் பார்வையும் குரு பற்றியதான அதன் பன்னாட்டு மூலதனப் பொருளியலுக்கு ஆதரவான பார்வையை மறுதளித்த அதே வேளை படத்தில் முறைசாரா உறவைக் கண்டுபிடிக்கிற சாருநிவேதிதாவின் பார்வையும் நிர்மூடத்தனமாக இருப்பதை அப்படியே விமர்சனமின்றி ஆராதிக்கும் பார்வையாகும்.
சாரு நிவேதிதாவின் பம்மாத்திற்கு இன்னொரு உதாரணம் அமீரின் பருத்திவீரன் படத்தை இலத்தினமெரிக்க புரட்சிகர இயக்குனர் சாஞ்சினோசின் படத்துடன் ஒப்பிட்டது.
சாருநிவேதிதா நேர்மையாகச் செய்ய வேண்டியதெல்லாம் சாஞ்சினோசின் எந்தப்படத்தின் எந்தக்காட்சி மாதிரி பருத்தி வீரன் தன்னை ஆகர்சித்தது என்று விவரித்து எழுதியிருக்க வேண்டும்.
கொடுமையிலும் கொடுமை சம்பந்தா சம்பந்தமில்லாமல் ராம் என்று மிக மோசமாக ஒரு இந்துத்துவாப் படமெடுத்த அமீரை சாஞ்ஜினோசோடு ஒப்பிடுவதெல்லாம் அயோக்கியத்தனம்.
அச்சு இதழில் வராத ஜான் பாபுராஜ் உடனான அவருடைய ஒரு இணைய நேர்முகம் தமிழ்மணம் தொகுப்பில் தேடினால் கிடைக்கிறது ஒன்று அவரது நகல் போலி சினிமாவைத் தெளிவாக முன்வைக்கிறது.
இலக்கிய ஆசான்களாக நாம் கொண்டாடுற வில்லியம் பாக்னர் காப்ரியேல் கார்சியா மார்க்வெஸ் கார்லோஸ் புயண்டஸ் ஹெமிங்வே வைக்கம் முகமது பஷீர் சதத் ஹசன் மண்டோ யுகியோ மிஷிமானு பலர் அவங்க மொழியின் ஜனரஞ்சகமான படங்களில் பணிபுரிந்தவர்கள்தான்.
கமர்ஷியல் சினிமா வெகுமக்களோட கலை வடிவமாக இருப்பதால் அதைப் புறக்கணிப்பது ஒரு வகையில் வெகுமக்களை புரிந்து கொள்ளாமல் புறக்கணிப்பது மாதிரிதான்.
தான் செயல்படும் பாபா ஆல்பம் சண்டக்கோழி உள்ளிட்ட படங்களில் செயல்படுவதற்காக ஒரு பாதுகாப்பு வளையத்தை அவர் உருவாக்குகிறார் என்பது இதில் தெளிவாக நமக்குப் புலப்படுகிறது.
அவரே சொல்கிற மாதிரி இலக்கியவாதிகள் அரசு அலுவலகத்தில் வேலை செய்யலாம் பெட்டிக்கடை வச்சிருக்கலாம் புரோக்கர் தொழில் செய்யலாம் வட்டிக்கு விடலாம் வங்கியில் பணியாற்றலாம்.
நம்முடைய பிரச்சினைலெல்லாம் அவர் தேர்ந்துகொண்ட ஒரு நிலைபாட்டுக்காக மிகச்சிறந்த ஆளுமைகளையெல்லாம் கொச்சைப்படுத்துகிறார் என்பதுதான்.
முதலாவதாக பொழுபோக்கு சினிமா ஜனரஞ்சக சினிமா கமர்சியில் சினிமா வெகுமக்களின் சினிமா என்பது அடிப்படையில் வேறு வேறான கருத்தாக்கங்கள்.
பொழுதுபோக்கு சினிமாவும் கமர்சியல் சினிமாவும் சமதளத்தில் எந்த தீவிரமான அக்கறையும் அற்ற வெறுமனே பொருளியல் நோக்கத்திற்காகச் செய்யப்படுபவை.
வால்ட்டர் பெஞ்ஜமின் சொல்கிற மாதிரி இயந்திரகதியில் உருவாகிற ஹாலிவுட் கோலிவுட் பாலிவுட் தொழிற்சாலைப் பண்டங்கள் இவைகள்.
வெகுமக்களால் விரும்பிப் பார்க்கப்படும் படங்கள் அவர்களது அனுபவங்கள் மற்றும் நினைவுகளை நன்மைதீமை மூடத்தனம்எதிர்நலை முன்வைப்பவைகளாக இருக்கும் பட்சத்தில் மட்டுமே அவர்களால் விரும்பி உள்வாங்கப்படும்.
பொழது போக்குப்படங்கள் என்பது நிச்சயமாக மக்களின் விருப்பு வெறுப்பை முன்வைத்து உருவாக்கப்படுதில்லை மாறாக அவர்கள் மீது இதுதான் ரசனை எனத் திணிக்கப்பபடுகிறது.
நன்மை தீமை அடிமைத்தனம்விடுதலை சமரசம்எதிரப்பு போன்ற மனித அறம் சார்ந்து திரைப்படங்களை பிரிக்க வேணடிய யுகத்தில் நாம் இருக்கிறோம்.
கலை வாழ்வைப் பற்றியது என்பதால் சமவேளையில் ஒரு வலதுசாரிக் கலைஞனும் இடதுசாரிக் கலைஞனும் வாழ்வை உக்கிரமாக ஆவணப்படுத்த முடியும்.
அதைப்போலவே வெகுமக்கள் படம் என்பதனையும் சரி பொழுது போக்குப் படம் என்பதனையும் சரி நாம் நன்மை தீமை எனும் அறத்தின் அடிப்படையில் பிரித்துப் பாரக்க முடியும்.
கலை எனும் அளவில் திரைப்படத்தில் செர்ஜி ஐஸன்ஸ்டைனது போர்க்கப்பல் போதம்கின் எவ்வளவு முக்கியத்துவம் பெறுகிறதோ அதே அளவு பாசிசக் கலைஞரான லெனி ரீப்செந்தாலினது பரேடு படமும் முக்கியத்துவம் பெறுகிறது.
இதைப்போலவே தான் அது கமரிசியல் ஆனாலும் பொழுதுபோக்கு ஆனாலும் வெகுமக்கள் சினிமா ஆனாலும் அவற்றிலும் பல்வேறு நிலைகளில் நன்மை தீமை மற்றும் அடிமைத்தனம்விடுதலை என செய்திகளை வெளியிடும் படைப்புகள் இருக்கின்றன.
சினிமாவையும் சரி பொதுவாகப் பல்வேறு படைப்பு நிலைகளையும் சரி கலைப் படைப்புக்கள் பொழுது போக்குப் படைப்புகள் என வரையறை செய்த காலம் அநேகமாக முடிவுக்கு வந்துவிட்டது.
சினிமா வரலாற்றை நாம் எடுத்துக் கொண்டால் கலை சார்ந்தவை வாழ்வுக்கு நெருக்கமாக இருக்கிறது என்பது ஒரு காலகட்டம் வரை உண்மைதான்.
கலைஞர்கள் அன்று அறம் குறித்துப் பேசுகிறவர்களாகவும் பிரபஞ்ச மதிப்பீடுகளை முன்வைப்பவர்களாகவும் மனித உரிமைகள் குறித்தப் பேசுபவர்களாகவும் இருந்தார்கள்.
பொருளியல் ரீதியில் வெற்றிப் படங்கள் அனைத்தும் பொழுதுபோக்குப் படங்கள் அல்லது கமர்சியல் படங்கள் அல்லது வாழ்வை விட்டு விலகிய படங்கள் எனச் சொல்ல முடியாது.
கிரேக்க மார்க்சிஸ்ட் இயக்குனர் தியோ ஆஞ்ஜல பெலோஸின் தி டிராவலிங் பிளேயர்ஸ் திரைப்படம் கிரீஸில் மிகப்பெரிய வெற்றி பெற்ற வசூலை அள்ளிக்குவித்த படம்.
வாழ்வின் அடிப்படையிலும் அறத்தின் அடிப்படையிலும்தான் இன்று படங்களைப் பிரிவினை செய்ய வேண்டுமேயொழிய வெறும் கலை அனுபவம் எனும் வழியில் மட்டும் பிரிவினை செய்வது ஒரு வகையில் அப்பட்டமான மோசடிப் பார்வையாகவே இருக்கும்.
மேலாக எஸ்ரா பட்டியலிடுகிற எழுத்தாளர்கள் மார்க்வசிலிருந்து போர்ஹே வரை எந்தக் காலத்தில் என்ன மாதிரியான ஜனரஞ்சகப் படங்களை அல்லது பொழுது போக்குப் படங்களை சாகசப் படங்களை எடுத்தார்கள் என்பதையும் அவர் நாணயமாக நிறுவிக் காட்ட வேண்டும்.
மார்க்வஸின் கதைகளை அடிப்படையாக் கொண்ட படங்கள் எரிந்திராவிலிருந்து எ குரோனிக்கல் ஆப் டெத் போர் டோல்டு வரை அவரது அனைத்துப் படங்களையும் நான் பார்த்திருக்கிறேன்.
ரஜினிகாந்தின் படங்களும் விஜயின் படங்களும் சாகசப் படங்களாக விளங்கிக் கொள்ளப்பட்டிருக்கும் ஒரு சூழலில் போர்ஹே பற்றி சாசகப்படம் எடுத்தார் என எஸ்.ரா இப்படிப் பேசுவது படு அபத்தமும் மோசடித்தனமானதுமாகும்.
அனைத்துக்கும் மேலாக எஸ்.ரா ஆதாரமாகக் காட்டுகிற எந்தப் படைப்பாளியும் எழுத்தாளனும் இயக்கிய அல்லது பங்கு பெற்ற படங்களில் ஒன்று போலாவது இதுவரை எஸ்ரா வசனம் எழுதிய படங்கள் இல்லை.
இந்நிலையில் தனது கமர்சியில் சினிமா நிலைபாட்டுக்கு ஆதரவாக எழுத்தாளர்களையும் படைப்பாளிகளையும் அவர் இவ்வாறு கொச்சைப்படுத்துவது கொஞ்சம் அதிகம்தான் என்று சொல்ல வேண்டியிருக்கிறது.
என்ற கேள்விக்கு எஸ்.ரா பதில் சொல்கிறார் பாருங்கள் இதுவரை உலக சினிமாங்கிறது திரைப்பட சங்கங்களுக்கு மட்டும்தான் அறிமுகமாகியிருந்தது.
திரைப்படத்துறை குறித்த முறையான கல்வி நிலையங்கள் ஆய்வுகள் பயிலரங்கங்கள் தீவிரமான திரைப்பட இதழ்கள் இல்லாததும் குறையென்றே சொல்வேன்.
இவரும் சரி தியோடார் பாஸ்கரனும் சரி தங்களுக்கு வெளியில் எதுவும் நிகழவில்லை என்பதை ஸ்தாபித்துவிட வேண்டும் என்பதில் தீவிரமாக இருக்கிறார்கள்.
இவர்களது பிரதான நீரோட்ட அல்லது அதிகார மைய அல்லது கல்வித்துறைசார் மட்டங்களுக்கு வெளியில் இந்த முயற்சிகளும் செயல்பாடுகளும் நடந்து வருகிறன.
இந்தக் காரணங்களால்தான் இவர்கள் இவ்வாறான ஒரு போக்கு மிக வேகமாக வளர்ந்து வருவதை பரந்துபட்ட தங்கள் மட்டத்தில் முன்வைப்பதில்லை.
எனும் கேள்விக்கு அவர் பதில் சொல்கிறார் போன வருஷம் மணிரத்னம் பாலா பாலாஜி சக்திவேல் அமீர் என்று தமிழின் முக்கிய இயக்குனர்களோட படங்கள் பல்வேறு உலக திரைப்பட விழாக்களில் பங்கேற்றிருக்கு.
இன்னும் ஜெயகாந்தன் ருத்ரய்யா ஹரிஹரன் மகேந்திரன் பாலுமகேந்திரா போன்றவர்களின் தளங்களைக் கூட எஸ்.ரா குறிப்பிடுபவர்களின் படங்கள் தாண்டவில்லை.
புலம் பெயர்ந்த இந்தியர்களைக் கதாபாத்திரமாகக் கொண்டு புலம்பெயர்நாடுகளில் வாழ்கிற இந்தியர்களையும் அவர்களது பொருளாதாரத்தையும் இலக்கு வைத்துக்கொண்ட ஒரு வகைப்படங்கள் தற்போது உருவாகி வருகின்றன.
அமு முதல் ஸ்வதேஸ் லகான் முதலிய படங்களோடு நாகேஸ் குக்குனூர் ராம் கோபால்வர்மாவின் நிசப்த் உள்பட்ட படங்கள் இந்த மாதிரிப் படங்கள்தான்.
சினிமா என்பது இன்று ஐரோப்பிய ஹாலிவுட் சினிமா மட்டுமல்ல மூன்றாமுலகிலிருந்து அற்புதமான திரைப்படங்களை உன்னதமான இயக்குனர்கள் கொடுத்து வருகிறார்கள்.
எமர்ஜென்ஸி என்ற வார்த்தையைக் கேட்டே கிலி கொண்ட தியோடார் பாஸ்கரன் போன்றவர்கள் விமர்சனம் பற்றியெல்லாம் பேசாமல் இருப்பதுதான் நல்லது.
முக்கியமான ஆங்கில நூல் ஒன்று சிட்னியில் இலங்கைத் தமிழர் வேலாயுதத்தைத் தொகுப்பாசிரியராகக் கொண்டு உருவாகிக் கொண்டிருக்கிறது.
எம்.எஸ்.பாண்டியன் ராஜன்குறை வெங்கடேஷ் சக்கரவர்த்தி போன்றோர் ஆங்கிலத்தில் எழுதிய கட்டுரைகள் அமெரிக்க பல்கலைக்கழகம் மற்றும் அவுஸ்திரேலியாவினரால் தொகுத்து ரூட்லெஜ் பதிப்பகம் வெளியிடும் புத்தகம் என அழுத்தம் கொடுத்துப் பேசுகிறார்.
இவர்களைத் தாண்டிய ஒரு சினிமாவும் சினிமா விமர்சனமும் வரலாறு எழுதுதலும் தமிழில் வளர்ந்து கொண்டிருக்கிறது என்பதைப் பதிய வேண்டும் எனும் கோபம் காரணமாகவே சொற்களும் கோபமாக வந்து விழவேண்டியிருக்கிறது.
அரசியல் என்று சொல்வதே ஏதோ கட்சி அரசியல் போலவும் கருத்தியல் என்று சொன்னால் ஏதோ நிலவிய ஸ்டாலினிய வகைப்பட்ட சோசலிசம் போலவும் நினைத்துக் கொண்டிருக்கிறவர்களுக்கு நாம் முன்வைக்கிற அரசியலையும் கருத்தியலையும் உள்வாங்குவது கொஞ்சம் கடினம்தான்.
ஆகவேதான் பேட்டில் ஆப் அல்ஜியர்ஸ் படமெடுத்த இத்தாலியரான ஜில்லோ பொன்டகார்வோ தனது இறுதி நாட்களில் முதலாளித்துவத்திற்கு எதிரான இயக்கத்திற்கு ஆவணப்படம் எடுத்தவராக இருந்தார்.
போலந்தில் ஸ்டாலினியத்தை விமர்சித்து அரசியல் படங்களை உருவாக்கிய கீஸ்லாவஸ்க்கி இதே காரணத்திற்காகத்தான் அயர்லாந்து விடுதலை பற்றிப் பேசும் கென்லோச்சடன் சேர்ந்து படம் எடுப்பதுதான் தனது கனவு எனச் சொன்னார்.
அறுபதுகளில் எத்தனை மேதைமையோடு மாவோயிஸட்டுகள் குறித்து கோதார்த் படமெடுத்தாரோ அதே மேதைமையுடன்தான் இன்றும் கோதாரத் இஸ்ரேலினது ஒடுக்குமுறை குறித்த பொஸ்னிய மனித உரிமை மீறல் குறித்த படமெடுக்கிறார்.
இயக்குனர் மேதைகள் அல்லது மாஸ்டர் பிலிம்மேக்கர்ஸ் என்று சொல்லப்படுகிற எல்லா திரைப்பட மேதைகளும் யதார்த்தவாதத்தை முன்வைத்த திரைப்பட மேதைகள்தான்.
பின்நவீனத்துவம் அந்தத்துவம் இந்தத்துவம் என்று எவர் பேசினாலும் கலை என்பது வாழ்வை மிக அருகில் சென்று பூச்சுக்கள் அகற்றிப் பார்ப்பதும் தரிசனங்ளை யதார்த்தத்திலிருந்து மக்கள் முன் படைப்பதும் என்றுதான் பேசவேண்டியிருக்கிறது.
இவர்கள் வெகுஜன ஊடகங்களிலும் அதிகாரமிக்க இடங்களிலும் கல்வித்துறை சார்ந்த இடங்களிலும் இருப்பதன் மூலம் கீழ்மட்ட சமூகத்தில் நடக்கிற அல்லது தமது விருப்பார்வம் இல்லாத தளங்களில் நடக்கிற அனைத்தையம் இல்லாமல் செய்கிற காரியங்களையும் ஆற்ற முடியும்.
பன்முக உலக சினிமா குறித்த அறிவு இல்லாத நிலையிலும் சினிமாக் கோட்பாடுகளினிடையிலான மோதல்களை அறியாத நிலையிலும் வெறுமனே குறிப்பிட்ட வரலாறு மட்டுமே தெரிந்த ஒருவர் இங்கு தன்னை அதிகாரப்பூர்வ விமர்சகர் ஸ்தானத்தில் முன்னிறுத்திக் கொள்ளவும் முடியும்.
பிறரது உழைப்பினைத் தன்பெயரில் போட்டுக்கொள்கிறவர்கள் இங்கு மிகப்பெரிய சினிமா அறிஞர்களாகத் தம்மை முன்னிறுத்திக் கொள்ள முடியும்.
இவர்களது எழுத்துக்களில் கடந்த பத்தாண்டுகளில் தமிழில் நடந்து வந்திருக்கும் மாற்றுச் சினிமா முயற்சிகளின் முக்கியமான வகையினமான விவரணப்படம் மற்றும் குறும்படத் தளத்தில் நடந்திருக்கும் மாற்றங்களைப் பதிவு செய்ததைப் பார்க்கவே முடியாது.
கோதார்த் சொன்னமாதிரி காகிதமும் பேனாவும் போல காமெரா எனும் கருவி இன்று ஆகியிருக்கும் சூழலில் சமூக நடவடிக்கையின் அங்கமாக ஆகியிருக்கும் சினிமாவை அங்கீகரிப்பதில் இவர்களுக்கு நிறையப் பிரச்சினைகள் இருக்கிறது.
அரசியல் சாரா அறிவுஜீவிகளாகவும் அரசியல் கடந்த கலை விற்பன்னர்களாகவும் அழகியல் மேதைகளாகவும் தம்மை முன்னிறுத்தி இவர்கள் கட்டமைக்கிற தம்மைக் குறித்த பிம்பங்கள் இவர்கள் பற்றி முழுமையாக அறிய வருகிறபோது தகர்ந்து போகும்.